
TEISĖJŲ TARYBA

NUTARIMAS
DĖL TEISĖJŲ TARYBOS 2015 M. GRUODŽIO 18 D. NUTARIMO NR. 13P-155-(7.1.2) „DĖL LIETUVOS RESPUBLIKOS TEISMŲ PROCESINIŲ DOKUMENTŲ TVARKYMO IR APSKAITOS REIKALAVIMŲ APRAŠO PATVIRTINIMO“ PAKEITIMO

2020 m. spalio 16 d. Nr. 13P-96-(7.1.2)
Vilnius

Vadovaudamasi Lietuvos Respublikos teismų įstatymo 120 straipsnio 17 punktu, Teisėjų taryba nutaria:
Pakeisti Lietuvos Respublikos teismų procesinių dokumentų tvarkymo ir apskaitos reikalavimų aprašą, patvirtintą Teisėjų tarybos 2015 m. gruodžio 18 d. nutarimu Nr. 13P-155-(7.1.2) „Dėl Lietuvos Respublikos teismų procesinių dokumentų tvarkymo ir apskaitos reikalavimų aprašo patvirtinimo“:
1. Pakeisti 8 punktą ir jį išdėstyti taip:
„8. Teisme, o kai teismas sudarytas iš teismo rūmų, – teismo rūmuose parengti ir gauti procesiniai dokumentai tvarkomi ir registruojami vadovaujantis Dokumentų tvarkymo ir apskaitos taisyklėse, Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos apraše, Apraše bei kituose teisės aktuose įtvirtintais reikalavimais, susijusiais su procesinių dokumentų tvarkymu.“
2. Pakeisti 24 punktą ir jį išdėstyti taip:
„24. Teismo proceso bylos sudaromos vadovaujantis Dokumentų tvarkymo ir apskaitos taisyklių, Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos aprašo bei šio Aprašo nuostatomis.“
3. Pakeisti 32 punktą ir jį išdėstyti taip:
„32. Teismo proceso bylos tvarkomos, įrašomos į užbaigtų bylų apskaitos dokumentus, taip pat teismo proceso bylų baigtumas ir laikas, nuo kurio skaičiuojamas bylos saugojimo terminas, nustatomas pagal Dokumentų tvarkymo ir apskaitos taisyklių, Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos aprašo nuostatas bei šį Aprašą.“
4. Pakeisti 34 punktą ir jį išdėstyti taip:
„34. Leidimą baudžiamųjų, civilinių, administracinių ir kitų teismo proceso bylų perdavimui į teismo archyvą duoda išnagrinėjęs bylą teisėjas arba teismo pirmininkas, jo pavaduotojas ar teismo pirmininko įgaliotas teismo darbuotojas (toliau – teisėjas arba teismo pirmininko įgaliotas teismo darbuotojas), jei teismo vidaus teisės aktai nenumato kitaip.“
5. Pakeisti 45 punktą ir jį išdėstyti taip:
„45. Patikrinęs visą teismo proceso bylos medžiagą, teisėjas arba teismo pirmininko įgaliotas teismo darbuotojas, vadovaudamasis Teisėjų tarybos patvirtinta Lietuvos Respublikos teismų procesinių dokumentų saugojimo terminų rodykle bei šio Aprašo 60 punkte nustatytais dokumentų išliekamosios vertės kriterijais, nurodo metus, iki kurių įskaitytinai teismo proceso byla turi būti saugoma. Jei ši byla turi būti saugoma nuolat, užrašo žodį „nuolat“. Užbaigtos bylos saugojimo terminą bylas tvarkantis darbuotojas pažymi bylos viršelyje ir LITEKO.“
6. Papildyti 451 punktu:
„451. Tuo atveju, jei byla atitinka bent vieną šio Aprašo 60 punkte nustatytą dokumentų išliekamosios vertės kriterijų, teisėjas arba teismo pirmininko įgaliotas teismo darbuotojas, suderinęs su bylą nagrinėjusiu teisėju, nurodo, kad byla turi būti saugoma nuolat, nepriklausomai nuo to, koks saugojimo terminas nustatytas Lietuvos Respublikos teismų procesinių dokumentų saugojimo terminų rodyklėje, ir bylos viršelyje užrašo „nuolat dėl išliekamosios vertės.“
7. Pakeisti 48 punktą ir jį išdėstyti taip:
„48. Sutvarkytos ilgai ir nuolat saugomos teismo proceso bylos įrašomos į apyrašus Dokumentų tvarkymo ir apskaitos taisyklėse nustatyta tvarka per dešimt metų nuo bylų užbaigimo.“
8. Pakeisti 60 punktą ir jį išdėstyti taip:
„60. Procesiniai dokumentai vertinami pagal Dokumentų tvarkymo ir apskaitos taisyklėse nustatytus dokumentų reikšmingumo kriterijus, taip pat atsižvelgus į šiuos dokumentų išliekamosios vertės kriterijus:
60.1. dalyvaujančių byloje asmenų – dokumentai bylose, kuriose dalyvauja valstybės pareigūnai, politikai, žymūs visuomenės veikėjai ir pan.; 
60.2. išskirtinio turinio – dokumentai bylose, kuriose nagrinėjamas ypač reikšmingas to laikotarpio politinis ir socialinis kontekstas, suformuotas precedentas kitoms byloms ir pan.;
60.3. ypatingo rezonanso – dokumentai bylose, sulaukusiose didelio visuomenės dėmesio, plačiai aptariamose visuomenės informavimo priemonėse ir pan.“
9. Papildyti 601 punktu:
„601. Elektroniniai duomenys vertinami pagal šio Aprašo 60 punkte, taip pat Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos apraše nustatytus kriterijus.“
10. Pakeisti priedą ir jį išdėstyti nauja redakcija:

„PAGRINDINIAI TEISĖS AKTAI, REGLAMENTUOJANTYS 
DOKUMENTŲ VALDYMĄ IR PERDAVIMĄ

	Eil. Nr.
	Teisės akto pavadinimas
	Teisės aktas, kuriuo patvirtintas teisės aktas

	1.
	Lietuvos Respublikos dokumentų ir archyvų įstatymas
	

	2.
	Dokumentų rengimo taisyklės
	Lietuvos vyriausiojo archyvaro 2011 m. liepos 4 d. įsakymas Nr. V-117 „Dėl Dokumentų rengimo taisyklių patvirtinimo“

	3.
	Dokumentų tvarkymo ir apskaitos taisyklės
	Lietuvos vyriausiojo archyvaro 2011 m. liepos 4 d. įsakymas Nr. V-118 „Dėl Dokumentų tvarkymo ir apskaitos taisyklių patvirtinimo“

	4.
	Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos aprašas
	Teisėjų tarybos 2013 m. birželio 20 d. nutarimas Nr. 13P-74-(7.1.2) „Dėl Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos aprašo patvirtinimo“

	5.
	Procesinių dokumentų pateikimo teismui ir jų įteikimo asmenims elektroninių ryšių priemonėmis tvarkos aprašas
	Lietuvos Respublikos teisingumo ministro 2012 m. gruodžio 13 d. įsakymas Nr. 1R-332 „Dėl Procesinių dokumentų pateikimo teismui ir jų įteikimo asmenims elektroninių ryšių priemonėmis tvarkos aprašo patvirtinimo“

	6.
	Valstybės ir savivaldybių institucijų, įstaigų, įmonių veiklos elektroninių dokumentų perdavimo į valstybės archyvus taisyklės
	Lietuvos vyriausiojo archyvaro 2012 m. birželio 22 d. įsakymas Nr. V-63 „Dėl Valstybės ir savivaldybių institucijų, įstaigų, įmonių veiklos elektroninių dokumentų perdavimo į valstybės archyvus taisyklių patvirtinimo“

	7.
	Elektroninių dokumentų nuorašų ir išrašų spausdinimo rekomendacijos
	Lietuvos vyriausiojo archyvaro 2013 m. gruodžio 4 d. įsakymas Nr. V-67 „Dėl Elektroninių dokumentų nuorašų ir išrašų spausdinimo rekomendacijų patvirtinimo“

	8.
	Lietuvos teismų informacinės sistemos nuostatai 
	Nacionalinės teismų administracijos direktoriaus 2011 m. lapkričio 28 d. įsakymas Nr. 6P-112-(1.1) „Dėl Lietuvos teismų informacinės sistemos nuostatų ir Lietuvos teismų informacinės sistemos duomenų saugos nuostatų patvirtinimo“

	9.
	Lietuvos Respublikos teismuose nagrinėjamų bylų numeravimo taisyklės
	Teisėjų tarybos 2014 m. spalio 31 d. nutarimas Nr. 13P-136-(7.1.2) „Dėl Lietuvos Respublikos teismuose nagrinėjamų bylų numeravimo taisyklių patvirtinimo“

	10.
	Bylų paskirstymo teisėjams ir teisėjų kolegijų sudarymo taisyklių aprašas
	Teisėjų tarybos 2015 m. rugsėjo 25 d. nutarimas Nr. 13P-123-(7.1.2) „Dėl Bylų paskirstymo teisėjams ir teisėjų kolegijų sudarymo taisyklių aprašo patvirtinimo“

	11.
	Elektroniniu parašu pasirašyto elektroninio dokumento specifikacija ADOC-V1.0 
	Lietuvos archyvų departamento prie Lietuvos Respublikos Vyriausybės generalinio direktoriaus 2009 m. rugsėjo 7 d. įsakymas Nr. V-60 „Dėl Elektroniniu parašu pasirašyto elektroninio dokumento specifikacijos ADOC-V1.0 patvirtinimo“

	12. 
	Bendrųjų dokumentų saugojimo terminų rodyklė

	Lietuvos vyriausiojo archyvaro 2011 m. kovo 9 d. įsakymas Nr. V-100 „Dėl Bendrųjų dokumentų saugojimo terminų rodyklės patvirtinimo“

	13.
	Dokumentų saugojimo taisyklės
	Lietuvos vyriausiojo archyvaro 2011 m. gruodžio 28 d. įsakymas Nr. V-157 „Dėl Dokumentų saugojimo taisyklių patvirtinimo“

	14.
	Lietuvos Respublikos teismų procesinių dokumentų saugojimo terminų rodyklė
	Teisėjų tarybos 2016 m. rugsėjo 30 d. nutarimas Nr. 13P-101-(7.1.2) „Dėl Lietuvos Respublikos teismų procesinių dokumentų saugojimo terminų rodyklės patvirtinimo“

